
292/2026. (IX.30.) határozata

a Magyar Szőlő- és Borvárosok és Borfalvak Szövetség Egyesületében 
fennálló tagság tárgyában

Mór Városi Önkormányzat Képviselő-testülete Szekszárd Megyei Jogú Város Önkormányzata által a Magyar Szőlő- és Borvárosok és Borfalvak Szövetség Egyesülete működésének újraélesztése tárgyában küldött megkeresése kapcsán az alábbi határozatot hozza:

1./ Mór Városi Önkormányzat nem kíván tagja maradni a Magyar Szőlő- és Borvárosok és Borfalvak Szövetség Egyesületének, és nem támogatja az Egyesület működésének újraélesztését.

2./ Az Egyesület soron következő közgyűlésén Mór Városi Önkormányzat képviseletével és szavazati jog gyakorlásával a polgármestert bízza meg azzal, hogy a közgyűlésen jelen határozatban foglaltaknak megfelelően járjon el, az Egyesület megszűnésének kimondására szavazzon.

3./ A Képviselő-testület egyúttal felkéri a polgármestert, hogy jelen határozatot a megkeresésben megjelölt kapcsolattartó részére megküldje.


Határidő: 2026.09.30. 
Felelős: polgármester (Önkormányzati Iroda)

